

**REPUBLIKA HRVATSKA**

**VARAŽDINSKA ŽUPANIJA**

 **OPĆINA CESTICA**

 **Općinski načelnik**

KLASA: 311-08/18-04/1

URBROJ: 2186/03-01/1-18-1

Cestica, 29.10.2018.

Temeljem članka 46. Statuta Općine Cestica ( „Službeni vjesnik Varaždinske županije“ broj 17/18), članka 30. Programa poticanja razvoja malog i srednjeg poduzetništva na području Općine Cestica za razdoblje 2018. – 2021. ( „Službeni vjesnik Varaždinske županije“ broj 33/18), Općinski načelnik Općine Cestica, dana 29.10.2018. godine objavljuje

**JAVNI POZIV**

**za dodjelu potpora male vrijednosti kroz Program poticanja razvoja malog i srednjeg poduzetništva na području Općine Cestica za razdoblje 2018. – 2021. – Podmjera 1.5. Subvencija kamatne stope na poduzetničke kredite**

**I. PREDMET JAVNOG POZIVA**

Predmet javnog poziva (u daljnjem tekstu Poziv) je dodjela potpora male vrijednosti iz Mjere 1. «Bespovratne potpore za malo i srednje poduzetništvo iz Programa poticanja razvoja malog i srednjeg poduzetništva na području Općine Cestica za razdoblje 2018. – 2021» (u nastavku teksta «Program poticanja razvoja MSP».

Potpore male vrijednosti se dodjeljuju sukladno pravilima Europske komisije o pružanju potpore male vrijednosti poduzetnicima propisanim Uredbom Komisije (EZ) broj 1407/2013. od 18. prosinca 2013. o primjeni članaka 107. i 108. Ugovora o funkcioniranju Europske unije na de minimis potpore (Službeni vjesnik Europske unije L 352/1) – u daljnjem tekstu: Ureda o potporama male vrijednosti.

Sukladno članku 3. Uredbe o potporama male vrijednosti, ukupni iznos potpora male vrijednosti koji je dodijeljen jednom poduzetniku ne smije prijeći iznos od 200.000,00 EUR-a tijekom trogodišnjeg fiskalnog razdoblja.

**II. SVRHA I CILJEVI JAVNOG POZIVA**

Svrha javnog poziva je provedba aktivnosti iz Podmjere 1.5. Subvencija kamatne stope na poduzetničke kredite a kojom se nastoji pružiti podrška poduzetnicima s područja Općine Cestica u osiguranju tekuće likvidnosti i provedbi kapitalnih ulaganja financiranih kroz kredite poslovnih banaka.

Cilj ovog poziva je kroz subvenciju kamatne stope u iznosu od 1 postotnog boda mikro, malim i srednjim koji obavljaju gospodarsku djelatnost na području Općine Cestica povećati dostupnost kredita poslovnih banaka u svrhu povećanja konkurentnosti i poticanja novih ulaganja.

**III. KORISNICI SREDSTAVA**

Korisnici potpora po ovom pozivu mogu biti mikro, mala i srednja poduzeća (trgovačka društva, obrti i drugi pravno ustrojstveni oblici koji obavljaju gospodarsku djelatnost) s poslovnim nastanom na području Općine Cestica, koja obavljaju djelatnost na području Općine Cestica te traže financiranje ulaganja u dugotrajnu i kratkotrajnu imovinu kroz kredit poslovne banke.

**IV. KRITERIJI ZA ISKLJUČENJE**

Potpora po ovom Programu se ne može dodijeliti:

1. Poduzetnicima koji su u postupku predstečajne nagodbe sukladno Zakonu o financijskom poslovanju i predstečajnoj nagodbi (NN 108/12, 144/12, 81/13, 112/13, 71/15, 78/15)
2. Poduzetnicima koji nisu ispunili obveze vezane uz plaćanje dospjelih poreznih obveza prema državnom i općinskom proračunu i obveza zdravstveno i mirovinsko osiguranje
3. Poduzetnicima koji nemaju podmirene sve obaveze prema svojim zaposlenicima prema bilo kojoj osnovi
4. Prijavitelju koji je dobio državnu potporu ili potporu male vrijednosti za isti opravdani trošak projekta
5. Prijavitelju koji nije izvršio zatraženi povrat ili je u postupku povrata sredstava prethodno dodijeljenih u drugom postupku dodjele bespovratnih sredstava iz bilo kojeg javnog izvora
6. Prijavitelju kojem je utvrđeno teško kršenje Ugovora zbog neispunjavanja ugovornih obveza, a koji je bio potpisan u sklopu nekog drugog postupka dodjele bespovratnih sredstava
7. Prijavitelju koji je u sukobu interesa u predmetnom postupku dodjele bespovratnih sredstava
8. Poduzetnicima koji djeluju u sektorima ribarstva i akvakulture, kako je obuhvaćeno Uredbom (EZ) br. 104/2000
9. Poduzetnicima koji djeluju u primarnoj proizvodnji poljoprivrednih proizvoda
10. Poduzetnicima koji djeluju u sektoru prerade i stavljanja na tržište poljoprivrednih proizvoda, u sljedećim slučajevima:
* ako je iznos potpore fiksno utvrđen na temelju cijene ili količine takvih proizvoda kupljenih od primarnih proizvođača odnosno koje na tržište stavljaju poduzetnici u pitanju;
* ako su potpore uvjetovane njihovim djelomičnim ili potpunim prenošenjem na primarne proizvođače;
1. Za djelatnosti usmjerene izvozu u treće zemlje ili države članice, odnosno potpore koje su izravno povezane s izvezenim količinama, s uspostavom i funkcioniranjem distribucijske mreže ili s drugim tekućim troškovima povezanima s izvoznom djelatnošću;
2. Poduzetnicima za ulaganja u sektorima djelatnosti kockanja i klađenja, trgovanja ili proizvodnje robe vojne namjene, obrambenih proizvoda i nevojnih ubojitih sredstava, djelatnosti poslovanja nekretninama, financijske djelatnosti i djelatnosti osiguranja

**V. IZNOS I INTENZITET POTPORE**

U proračunu Općine Cestica za 2018. godinu sredstva za provedbu Podmjere 1.5. Subvencija kamatne stope na poduzetničke kredite planirana su u razdjelu AOP 2018 – 00204 Razvoj gospodarstva, u iznosu od 15.000,00 kn.

Potpore će se dodjeljivati do iskorištenja planiranih proračunskih sredstava za 2018. godinu. U slučaju iskorištenja planiranih sredstava na službenim web stranicama Općine Cestica izdati će se obavijest o obustavi Poziva.

Sve podnesene projektne prijave koje udovolje uvjetima javnog poziva do trenutka obustave poziva a za koje je u postupku dodjele izdana obavijest o nemogućnosti odobravanja zbog iskorištenosti raspoloživih sredstava nalaze se na rezervnoj listi te se obrađuju redoslijedom zaprimanja u slučaju preraspodjele raspoloživih sredstava unutar pojedinih podmjera u sklopu mjere 1, temeljem članka 33. Programa poticanja razvoja MSP, do financijskog zaključenja proračunske godine.

Maksimalni intenzitet potpore koje korisnik može ostvariti iznosi 1 postotni bod

**VI. NAMJENA POTPORE I RAZDOBLJE PRIHVATLJIVOSTI TROŠKOVA**

Potpora se dodjeljuje za sufinanciranje dijela kamatne stope u iznosu 1 postotnog boda, sukladno potpisanom Ugovoru o kreditu i u skladu s otplatnim planom kredita sastavljenim od strane banke u suradnji sa korisnikom i davateljem potpore.

Planirana sredstva za provedbu ove podmjere planiraju se u proračunu Općine Cestica za svaku godinu trajanja Programa uvažavajući prethodno preuzete obveze po sklopljenim Ugovorima o dodjeli sredstava.

Prihvatljivi su troškovi kamata po Ugovoru o kreditu, sklopljeni u razdoblju od dana objave ovog Javnog poziva do kraja trajanja Podmjere 1.5. iz Programa poticanja razvoja MSP.

**VII. POSTUPAK DODJELE**

1. Objava Javnog poziva za podnošenje Prijava za dodjelu potpora male vrijednosti kroz Program poticanja razvoja MSP. – Podmjere 1.5. Subvencija kamatne stope na poduzetničke kredite
2. Podnošenje prijave u Jedinstvenom upravnom odjelu Općine Cestica
3. Obrada prijava
	1. Faza I. Registracija projektne prijave
	2. Faza II. Administrativna provjera, provjera prihvatljivosti projekta i prijavitelja te usklađenost s odredbama Programa i Javnog poziva
	3. Izdavanje obavijesti o prihvatljivosti i donošenje Zaključka o sufinanciranju dijela kamatne stope
4. Ugovaranje kredita i utvrđivanje otplatnog plana sa poslovnom bankom korisnika

Projektni prijedlozi se obrađuju prema redoslijedu zaprimanja do iskorištenja sredstava ili zaključno do 31.12.2018 godine za 2018. godine. Poziv se vodi u modalitetu trajno otvorenog poziva sa objavom raspoloživih planiranih sredstava za ovu Podmjeru za svaku godinu trajanja provedbe Programa poticanja razvoja MSP.

**IX. SADRŽAJ PROJEKTNOG PRIJEDLOGA**

Podnositelj zahtjeva za dodjelu potpore male vrijednost u Jedinstveni upravni odjel Općine Cestica podnosi sljedeću dokumentaciju:

1. Prijavni obrazac 1\_ PP - MSP – M\_1.5/2018
2. Izjava prijavitelja o istinitosti podataka, izbjegavanju dvostrukog financiranja i ispunjavanja preduvjeta za sudjelovanje u postupku dodjele de minimis potpore (Obrazac 2)
3. Izjava o korištenim potporama male vrijednosti (Obrazac 3)

Najkasnije do trenutka potpisa Ugovora o dodjeli sredstava, korisnik se obvezuje dostaviti Potvrdu nadležne porezne uprave o nepostojanju dugovanja prema proračunu RH.

Ispunjavanje kriterija nepostojanja dugovanja prema proračunu Općine, utvrditi će Jedinstveni upravni odjel Općine Cestica uvidom u službene evidencije.

**X. NAČIN PODNOŠENJA PRIJAVA**

Dokumentacija Javnog poziva dostupna je u pisarnici Jedinstvenog upravnog odjela Općine Cestica i na web stranici Općine Cestica.

**XI. OBVEZE PRIJAVITELJA I KORISNIKA**

1. Korisnici sredstava potpisivanjem Ugovora o dodjeli sredstava obvezuju se izvršiti sve obveze sukladno potpisanom Ugovoru o kreditu temeljem kojeg je korisniku dodijeljena potpora male vrijednosti u obliku sufinanciranja kamatne stope.

Ukoliko se utvrdi da su korisnici odobrena sredstva nenamjenski utrošili, ili nisu izvršili obveze iz potpisanog Ugovora o dodjeli de minimis potpore ili Ugovora o kreditu dužni su odobrena sredstva vratiti u Proračun Općine Cestica zajedno s obračunatom zakonskom zateznom kamatom i gube pravo sljedeće 3 (tri) godine na poticajna sredstva iz proračuna Općine Cestica.